[image: ]Η εκπαίδευση στην Αττική σε αγωνιστικό αναβρασμό!
Η Αγωνιστική Συσπείρωση Εκπαιδευτικών χαιρετίζει τις μαζικές και δυναμικές κινητοποιήσεις εκπαιδευτικών, γονιών και μαθητών, τις ΕΛΜΕ, του Συλλόγους και τις Ενώσεις Γονέων που αυτές τις μέρες βρίσκονται στους δρόμους διεκδικούν και υπερασπίζονται τις μορφωτικές ανάγκες των μαθητών μας, τις αξιοπρεπείς συνθήκες δουλειάς για τους εκπαιδευτικούς, κανέναν μόνο απέναντι στις διώξεις και την αυθαιρεσία.
Οι κινητοποιήσεις που πραγματοποιούνται σε διαφορετικές περιοχές της Αττικής δείχνουν ότι τα προβλήματα είναι κοινά και ότι η απάντηση δεν μπορεί παρά να είναι συλλογική και ακόμα πιο δυναμική!
Στη Δ΄ Αθήνας, εκπαιδευτικοί, γονείς και μαθητές κινητοποιούνται μαζικά ενάντια στις συγχωνεύσεις πάνω από 40 τμημάτων και στην υποβάθμιση των μορφωτικών δικαιωμάτων των μαθητών.
Στην Α΄ Αθήνας, πραγματοποιείται μαζική κινητοποίηση με αφορμή τη νέα κλήση σε απολογία προϊσταμένων νηπιαγωγείων. Παρότι δικαιώθηκαν για τη συμμετοχή τους στην απεργία–αποχή, η Διοίκηση όχι μόνο αρνείται να τις επαναφέρει στις θέσεις τους, αλλά τις καλεί ξανά σε απολογία. Η επιμονή στις διώξεις και στην προσπάθεια τρομοκράτησης όσων αγωνίζονται δεν έμεινε αναπάντητη από τα σωματεία της περιοχής.
Στον Πειραιά, ΕΛΜΕ και Σύλλογοι Π.Ε. κινητοποιούνται διεκδικώντας δωρεάν μετακίνηση για όσους εργάζονται στη Σαλαμίνα και επιβαρύνονται καθημερινά με το κόστος της μετάβασης με καραβάκι.
Διαφορετικά μέτωπα, ίδια πραγματικότητα! Οι αγώνες αυτοί έχουν κοινή αιτία και κοινό αντίπαλο: την πολιτική που αφήνει τα σχολεία με κενά, συγχωνεύει τμήματα, φορτώνει συνεχώς νέα βάρη στους εκπαιδευτικούς και ταυτόχρονα επιστρατεύει πειθαρχικές διώξεις απέναντι σε όσους αγωνίζονται.
Αυτή είναι η πολιτική που δεν βρίσκει ούτε ένα ευρώ για τις ανάγκες των μαθητών, των εκπαιδευτικών και των σχολείων, αλλά διαθέτει απλόχερα δισεκατομμύρια για πολεμικούς εξοπλισμούς και για τη στήριξη της κερδοφορίας των μεγάλων επιχειρηματικών ομίλων.
Τώρα συνεχίζουμε πιο δυναμικά και κλιμακώνουμε τις κινητοποιήσεις μας. Από την Αττική σε όλη τη χώρα, δυναμώνουμε τον αγώνα.
Καλούμε τα Δ.Σ. της ΔΟΕ και ΟΛΜΕ να αποφασίσουν άμεσα κλαδική απεργία και πανεκπαιδευτική κινητοποίηση μέσα στο πρώτο δεκαπενθήμερο του Οκτώβρη.
Με τα σωματεία μας, με συλλογική δράση και μαζική συμμετοχή, συνεχίζουμε.
image1.png
\

— q}

Agwviclics Jveqeipaen EcqaiStolicin





